פרידריך בסל

פרידריך וילהלם בסל (בגרמנית: Friedrich Wilhelm Bessel; 22 ביולי 1784 - 17 במרץ 1846) היה מתמטיקאי ואסטרונום גרמני.

חייו 
בסל נולד במינדן שבגרמניה. היה הראשון שמדד, בשנת 1838, את המרחק לכוכב. בסל השתמש בשיטת הפרלקסה ומדד בדיוק גבוה את מיקומו של הכוכב 61 בברבור. 61 בברבור הוא כוכב כפול והוא הכוכב הנראה לעין החמישי בקרבתו אל כדור הארץ, במרחק של כ-11.4 שנות אור. על מנת למדוד את מרחקו ביצע שתי מדידות בהפרש של חצי שנה - בכך השתמש בכל קוטר מסלול כדור הארץ סביב השמש כקו בסיס.

כמתמטיקאי פיתח מערכת משוואות שהומצאו על ידי דניאל ברנולי לפתרון כללי, ואלו קרויות כיום על שמו, פונקציות בסל.

בגיל 26 התמנה כמנהל מצפה הכוכבים של אוניברסיטת קניגסברג.

אסטרואיד 1562 נקרא על שמו.

נכדו של בסל, מצד בתו יוהנה מרי, הוא האגיפטולוג והמילונאי הגרמני אדולף ארמן.

קישורים חיצוניים

 

אסטרונומים שעל שמם כוכב לכת מינורי
מתמטיקאים שעל שמם כוכב לכת מינורי
מתמטיקאים גרמנים
אסטרונומים גרמנים
זוכי מדליית זהב של החברה המלכותית לאסטרונומיה
גרמנים חברי האקדמיה האמריקאית לאמנויות ולמדעים
סגל אוניברסיטת קניגסברג
בעלי תואר דוקטור מאוניברסיטת גטינגן
חברי האקדמיה למדעים ולאמנויות של גטינגן
זוכי פרס לאלנד
גרמנים שנולדו ב-1784
גרמנים שנפטרו ב-1846